Voveriniai
Voveriniai (Sciuridae) – graužikų (Rodentia) būrio šeima. Daugiausia vidutinio didumo, primityvių požymių graužikai. Jų uodega apaugusi ilgais plaukais, galūnės su aštriais nagais, užpakalinės šiek tiek ilgesnės už priekines. Dantų 22. Aktyvūs dieną. Vieni gyvena miškuose ir gerai laipioja medžiais (voverės, burundukai), kiti rausia gilius urvus ir gyvena kolonijomis stepėse bei dykumose (starai) ar net pakyla aukštai į kalnus (švilpikai). Šeima skirstoma į du pošeimius: Pošeimis. Voverės skraiduolės (Petauristinae) Kininės voverės skraiduolės (Aeretes), 1 rūšis: kininė voverė skraiduolė (Aeretes melanopterus). Juodosios voverės skraiduolės (Aeromys), 2 rūšys. Gauruotapėdės voverės skraiduolės (Belomys), 1 rūšis: gauruotapėdė voverė skraiduolė (Belomys pearsonii). Uolinės voverės skraiduolės (Eupetaurus), 1 rūšis: uolinė voverė skraiduolė (Eupetaurus cinereus). Amerikinės voverės skraiduolės (Glaucomys), 2 rūšys. Strėluodegės voverės skraiduolės (Hylopetes), 7 rūšys. Indonezinės voverės skraiduolės (Iomys), 1 rūšis: indonezinė voverė skraiduolė (Iomys horsfieldii). Nykštukinės voverės skraiduolės (Petaurillus), 3 rūšys. Didžiosios voverės skraiduolės (Petaurista), 5 rūšys. Mažosios voverės skraiduolės (Petinomys), 9 rūšys. Eurazijinės voverės skraiduolės (Pteromys), 2 rūšys. Dulsvosios voverės skraiduolės (Pteromyscus), 1 rūšis: dulsvoji voverė skraiduolė (Pteromyscus pulverulentus). Raukšliadantės voverės skraiduolės (Trogopterus), 1 rūšis: raukšliadantė voverė skraiduolė (Trogopterus xanthipes). Pošeimis. Tikrosios voverės (Sciurinae) Medžiuose gyvenančios voverės: Puošniosios voverės (Callosciurus), 15 rūšių. Afrikinės voverės (Epixerus), 2 rūšys. Mažosios voverės (Exilisciurus), 6 rūšys. Palminės voverės (Funambulus), 5 rūšys. Dryžuotosios voverės (Funisciurus), 12 rūšių. Kalimantaninės voverės (Glyphotes), 2 rūšys. Sauliamėgės voverės (Heliosciurus), 3 rūšys. Sulavesinės voverės (Hyosciurus), 1 rūšis: sulavesinė voverė (Hyosciurus heinrichi). Amerikinės nykštukinės voverės (Microsciurus), 5 rūšys. Pelinės voverės (Myosciurus), 1 rūšis: pelinė voverė (Myosciurus pumilio). Azijinės nykštukinės voverės (Nannosciurus), 1 rūšis: rudoji nykštukinė voverė (Nannosciurus melanotis). Krūmyninės voverės (Paraxerus), 12 rūšių. Sulavesinės nykštukinės voverės (Prosciurillus), 5 rūšys. Alyvmedinės voverės (Protoxerus), 2 rūšys. Didžiosios voverės (Ratufa), 4 rūšys. Ilgasnukės voverės (Rhinosciurus), 1 rūšis: ilgasnukė voverė (Rhinosciurus laticaudatus) Rubininės voverės (Rubrisciurus), 1 rūšis: rubininė voverė (Rubrisciurus rubriventer). Voverėlės (Sciurillus), 1 rūšis: voverėlė (Sciurillus pusillus). Voverės (Sciurus), 31 rūšis. Indonezinės voverės (Sundasciurus), 13 rūšių. Grioveliakaplės voverės (Syntheosciurus), 2 rūšys. Raudonosios voverės (Tamiasciurus), 2 rūšys. Ant žemės gyvenančios voverės: Antilopiniai starai (Ammospermophilus), 5 rūšys. Berberinės antžeminės voverės (Atlantoxerus), 1 rūšis. Preriniai šuniukai (Cynomys), 5 rūšys. Ilganosės voverės (Dremomys), 4 rūšys. malajinės voverės (Lariscus), 4 rūšys. Švilpikai (Marmota), 14 rūšių. Daugiadryžės voverės (Menetes), 1 rūšis: daugiadryžė voverė (Menetes berdmorei). Kutaausės voverės (Rheithrosciurus), 1 rūšis: kutaausė voverė (Rheithrosciurus macrotis). Plonapirščiai starai (Spermophilopsis), 1 rūšis: plonapirštis staras (Spermophilopsis leptodactylus). Starai (Spermophilus), 36 rūšys. Burundukai (Tamias), 23 rūšys. Azijinės dryžuotosios voverės (Tamiops), 4 rūšys. Urvinės voverės (Xerus), 4 rūšys.